Asim Horozić
Asim Horozić (Tuzla, 9. 2. 1958 – Tuzla, 1. oktobar 2023) rođen je 1958. u Tuzli, gdje je završio osnovnu i srednju muzičku školu. Svirao je harmoniku od osme godine i pisao kompozicije za školski orkestar. Diplomirao je kompoziciju na Muzičkoj akademiji u Sarajevu u klasi V. Komadine (1982) djelom Koncert za violinu i orkestar u A-duru. Nakon Akademije vraća se u Tuzlu, gdje je radio kao docent na Odsjeku za razrednu nastavu na Filozofskom fakultetu, na predmetu Muzička kultura s metodikom. Radio je i u Srednjoj muzičkoj školi kao nastavnik klavira, sviranja horskih partitura, solfeđa, harmonijske analize, poznavanja muzičkih instrumenata, muzičkih oblika i muzičkog folklora. Od 2005. bio je docent za kompoziciju na Muzičkoj akademiji u Sarajevu. Bavio se komponovanjem muzike za pozorište, harmonizacijom i aranžmanima sevdalinki, ilahija i kasida i obradama tradicionalnih pjesama iz Bosne i Hercegovine. Vrlo je često koristio bosanskohercegovačke folklorne izvore.